CELEX: 62012CN0426
Language: et
Date: 2012-09-18 00:00:00
Title: Kohtuasi C-426/12: Eelotsusetaotlus, mille on esitanud Gerechtshof ’s-Hertogenbosch (Madalmaad) 18. septembril 2012 — X, teine menetluspool: Voorzitter van het managementteam van het onderdeel Belastingdienst/Z van de rijksbelastingdienst

22.12.2012   
            
            
               ET
            
            
               Euroopa Liidu Teataja
            
            
               C 399/9
            
         Eelotsusetaotlus, mille on esitanud Gerechtshof ’s-Hertogenbosch (Madalmaad) 18. septembril 2012 — X, teine menetluspool: Voorzitter van het managementteam van het onderdeel Belastingdienst/Z van de rijksbelastingdienst
   (Kohtuasi C-426/12)
   2012/C 399/15
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof ’s-Hertogenbosch
   
      Põhikohtuasja pooled
   
   
      Apellatsioonkaebuse esitaja: X
   
      Teine menetluspool: Voorzitter van het managementteam van het onderdeel Belastingdienst/Z van de rijksbelastingdienst
   
      Eelotsuse küsimused
   
   
               1.
            
            
               Kas tegemist on kahese kasutamisega direktiivi [2003/96] (1) artikli 2 lõike 4 punkti b tähenduses juhul, kui sütt (CN-koodide 2701, 2702 ja 2704 alla kuuluv toode) kasutatakse lubjapõletusahjus kütteainena, samal ajal kui selles lubjapõletusahjus söest ja (lubjakivist) toodetud süsihappegaasi kasutatakse lubjaahjugaasi tootmisel, mida kasutatakse seejärel suhkrupeetidest saadud toormahla puhastamisel ja mis on selle jaoks hädavajalik?
            
         
               2.
            
            
               Kas tegemist on kahese kasutamisega direktiivi [2003/96] artikli 2 lõike 4 punkti b tähenduses juhul, kui sütt (CN-koodide 2701, 2702 ja 2704 alla kuuluv toode) kasutatakse kütteainena, samal ajal kui kuumutamisel saadud ja lubjaahjugaasis sisalduv süsihappegaas jääb seejärel toimuva, eelnevalt mainitud puhastuse käigus 66 % ulatuses limajasse settesse, mida müüakse põllumajanduses kasutatava lubiväetisena?
            
         
               3.
            
            
               Juhul kui tegemist on kahese kasutamisega direktiivi [2003/96] artikli 2 lõike 4 punkti b tähenduses: kas antud direktiivi ei saa direktiivi artikli 2 lõike 4 sissejuhatavat lauset arvestades kohaldada nii, et maksukohustuslane ei saa tugineda direktiivi vahetule õigusmõjule (selleks, et tõlgendada siseriiklikku mõistet „kahene kasutamine” Wbm (2) artikli 20 punkti e tähenduses)?
            
         
               4.
            
            
               Juhul kui tegemist on kahese kasutamisega direktiivi [2003/96] artikli 2 lõike 4 punkti b tähenduses ja seda direktiivi ei saa (järelikult) kohaldada: kas Euroopa Liidu õigusega on sellise maksuga — nagu kütuseaktsiis käesolevas kohtuasjas — maksustamisel vastuolus mõiste „kahene kasutamine” selline tõlgendus siseriiklikus õiguses, mis on kitsam kui eelnimetatud direktiivi tõlgendus?
            
         
      (1)  Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, lk 51; ELT eriväljaanne 09/01, lk 405).
   
      (2)  Wet belastingen op milieugrondslag (keskkonnamaksude seadus).